Politica de mediu Politica Uniunii în domeniul mediului contribuie la următoarele obiective: conservarea, protecția și îmbunătățirea calității mediului, ocrotirea sănătății persoanelor, utilizarea prudentă și rațională a resurselor naturale, promovarea pe plan internațional a unor măsuri destinate să contracareze problemele de mediu la scară regională sau mondială și în special lupta împotriva schimbărilor climatice. Politica Uniunii în domeniul mediului urmărește un nivel ridicat de protecție, ținând seama de diversitatea situațiilor din diferitele regiuni ale Uniunii. Aceasta se bazează pe principiile precauției și acțiunii preventive, pe principiul remedierii, cu prioritate la sursă, a daunelor provocate mediului și pe principiul „poluatorul plătește”. (…) În elaborarea politicii sale (…), Uniunea ține seama de datele științifice și tehnice disponibile, de condițiile de mediu din diferitele regiuni ale Uniunii, de avantajele și costurile care pot rezulta din acțiune sau din inacțiune, de dezvoltarea economică și socială a Uniunii în ansamblu său și de dezvoltarea echilibrată a regiunilor sale. (…) (articolul 191 din Tratatul privind funcționarea Uniunii Europene)

Obiective — Să instituie o rețea europeană de informare și observare a mediului care să furnizeze Uniunii și statelor membre: 1. informații obiective, fiabile și comparabile la nivel european care să le permită: (a) să ia măsurile necesare pentru a proteja mediul; (b) să evalueze rezultatele aplicării acestor măsuri; (c) să se asigure că publicul este informat în mod corespunzător cu privire la starea mediului; 2. suportul tehnic și științific necesar.

Sarcini — Să instituie, în colaborare cu statele membre, și să coordoneze Rețeaua europeană de informare și observare a mediului. — Să furnizeze Uniunii și statelor membre informațiile obiective necesare pentru formularea și punerea în aplicare a unor politici de mediu judicioase și eficiente. — Să contribuie la supravegherea măsurilor de mediu prin acordarea unui sprijin adecvat pentru respectarea obligațiilor în materie de informare. — Să consilieze statele membre individuale cu privire la dezvoltarea, crearea și extinderea sistemelor lor de supraveghere a măsurilor de mediu. — Să înregistreze, să coroboreze și să evalueze datele privind starea mediului; să întocmească rapoarte privind calitatea și presiunile la care este supus mediul pe teritoriul Uniunii; să furnizeze criterii uniforme pentru evaluarea datelor privind mediul care să se aplice în toate statele membre; dezvoltarea în continuare și subvenționarea costurilor unui centru de referință pentru informare în probleme de mediu. — Să contribuie la asigurarea faptului că datele privind mediul la nivel european sunt comparabile și, în cazul în care este necesar, să încurajeze prin mijloace corespunzătoare o mai bună armonizare a metodelor de măsurare. — Să promoveze includerea informațiilor europene privind mediul în programe internaționale. — Să publice din cinci în cinci ani un raport privind starea, evoluția și perspectivele mediului. — Să stimuleze elaborarea tehnicilor de prognoză meteorologică, schimbul de informații cu privire la tehnologiile pentru a preveni și a reduce daunele cauzate mediului, metodele de evaluare a costurilor daunelor aduse mediului și a costurilor politicilor de prevenire, de protecție și de restaurare a mediului. — Să asigure larga difuzare a unor informații fiabile și comparabile privind mediul, în special asupra stării mediului, adresate publicului larg și, în acest scop, să promoveze utilizarea de noi tehnologii telematice în acest domeniu.

1 — Consiliul de administrație Este compus din: — un reprezentant al fiecărui stat membru; — doi reprezentanți ai Comisiei; — două personalități științifice desemnate de Parlamentul European. Sarcini Să adopte programul de activitate multianual și programul de activitate anual și să asigure implementarea acestora. 2 — Directorul executiv Numit de Consiliul de administrație pe baza unei propuneri din partea Comisiei 3 — Comitetul științific Format din persoane cu o calificare specifică în domeniul mediului, desemnate de Consiliul de administrație 4 — Auditul extern Curtea de Conturi 5 — Autoritatea responsabilă de descărcarea de gestiune Parlamentul, la recomandarea Consiliului

Buget 39,9 milioane de euro (37,1 milioane de euro) Subvenție din partea Uniunii 87 % (85 %) Situația personalului la 31 decembrie 2009 Numărul de posturi prevăzute în schema de personal: 133 (123) Posturi ocupate: 121 (116), plus 56 (51) de alte posturi (agenți contractuali și experți naționali detașați). Total personal: 133 (123) Repartizarea sarcinilor — operaționale: 89 (80) — administrative: 43 (42) — mixte: 1 (1).